ครม.มาร์คจัดใหญ่ซื้อเรือบิน4แสนล.
ครม.มาร์คเทกระจาดเต็มกำลัง อนุมัติซื้อเครื่องบินชุดใหญ่ 4.57 แสนล้าน ให้ ขสมก.กู้ 5,000 ล้าน
17 ส.ค. 2554

ครม.มาร์คเทกระจาดเต็มกำลัง อนุมัติซื้อเครื่องบินชุดใหญ่ 4.57 แสนล้าน ให้ ขสมก.กู้ 5,000 ล้าน
นายศุภชัย ใจสมุทร รองโฆษกประจำสำนักนายกรัฐมนตรี แถลงว่า ที่ประชุมคณะรัฐมนตรี (ครม.) มีมติอนุมัติการจัดหาเครื่องบินปี 25542565 จำนวน 75 ลำ วงเงิน 4.57 แสนล้านบาทเศษ ประกอบด้วยโครงการจัดหาเครื่องบินระยะแรกปี 2554 2560 จำนวน 37 ลำ วงเงินลงทุน 2.1 แสนล้านบาท พร้อมเครื่องยนต์สำรอง วงเงิน 73 ล้านบาท รวมวงเงินลงทุน 2.16 แสนล้านบาท 
โครงการจัดหาเครื่องบินระยะที่ 2 ปี 2561–2565 จำนวน 38 ลำ พร้อมเครื่องยนต์สำรอง วงเงิน 1.19 หมื่นล้าน รวมวงเงินลงทุนทั้งสิ้น 2.41 แสนล้านบาท โดยบริษัท การบินไทย จะดำเนินการตามแผนการเงินและแผนการกู้เงิน 
นอกจากนี้ ครม.ยังมีมติอนุมัติให้องค์การขนส่งมวลชนกรุงเทพ (ขสมก.) กู้เงิน 5,410 ล้านบาทเพื่อนำไปชำระหนี้ค่าน้ำมันเชื้อเพลิงและค่าเหมาซ่อม ระยะเวลา 2 ปี โดยให้กระทรวงการคลังเป็นผู้ค้ำประกันเงินกู้และอนุมัติงบประมาณ 320 ล้านบาท สนับสนุนการดำเนินการของจังหวัดในการแก้ไขปัญหาความเดือดร้อนของประชาชนเป็นการเฉพาะหน้าโดยจำแนกตามพื้นที่ประชากรและผลิตภัณฑ์มวลรวม แต่เฉลี่ยจะตกจังหวัดละ 35 ล้านบาท ตามความจำเป็น
นอกจากนี้ ที่ประชุมยังอนุมัติให้ใช้แหล่งเงินกู้จากองค์การส่งเสริมการค้าระหว่างประเทศแห่งประเทศญี่ปุ่น (เจบิก) 382 ล้านบาท ในการจัดจ้างที่ปรึกษาโครงการก่อสร้างรถไฟฟ้าสายสีม่วง